**Ασκήσεις για τον Εγγονόπουλο.**

1. Το ποίημα αυτό ανήκει στην ποιητική συλλογή του Εγγονόπουλου ´Εν ανθηρώ έλληνι λόγω΄ που δημοσιεύθηκε το 1957. Τι μπορεί να ενέπνευσε ή να παρακίνησε τον ποιητή να αφιερώσει στη µνήµη του Ισπανού ποιητή Λόρκα ένα τέτοιο ποίημα, είκοσι περίπου χρόνια µετά τη δολοφονία του;

2. α) Ποια κριτική ασκεί ο Εγγονόπουλος στους δηµοσιογράφους της εποχής του; β) Ποιο νοµίζετε ότι είναι το χρέος ενός υπευθύνου δηµοσιογράφου;

3. Ο Λόρκα είχε προειδοποιηθεί από τους φίλους του ότι κινδύνευε η ζωή του από τους φασίστες, αλλά δε θέλησε να εγκαταλείψει τη Γρανάδα (όπως τον συμβούλευαν): α) Ποια γνώμη σχηματίζετε για τη στάση ζωής του ποιητή; β) Αυτό το στοιχείο νοµίζετε ότι ενισχύει ή αποδυναµώνει την άποψη του Εγγονόπουλου ότι ´η τέχνη και η ποίησις΄ µας βοηθούνε να πεθάνουµε; Να δικαιολογήσετε την απάντησή σας.

4.Να διαβάσετε το ποίημα του Γ. Σαραντάρη ´∆εν είµαστε ποιητές σηµαίνει...΄(σελ.233 του σχολικού σας βιβλίου) και να επισημάνετε τη διαφορά οπτικής γωνίας σε σχέση µε το ποίημα του Εγγονόπουλου. Στο σχολιασμό σας να λάβετε υπόψη και τη ρήση του Σεφέρη: « Δεν ξέρω. Και οι ποιητές τι να χρειάζονται σε έναν μικρόψυχο καιρό;»